
KORRALDUS

Narva                                                                                                          09.03.2016.a. nr …….......
Vee tee teenindamiseks

vajaliku maa määramine

1. Asjaolud ja menetluse käik
Narva linna omandis on tänavaehitis „Vee tee“. Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.
Vee tee aluse- ja selle teenindamiseks vajaliku maa munitsipaliseerimise eesmärgil 14.10.2015.a on koostatud kolm maa piiride ettepanekut (lisatakse korraldusele), mis on kooskõlastatud Ida-Viru maavanema poolt. Narva Linnavalitsuse 21.10.2015.a korraldustega nr 1193-k, 1194-k, 1195-k on munitsipaalomandisse taotletavatele maadele määratud aadressid Vee tee L1, Vee tee L2, Vee tee L3.
Narva Linnavolikogu 25.02.2016.a otsusega nr 22 määrati eelmainitud maade sihtotstarbeks transpordimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsusele lisatakse ehitise teenindamiseks vajaliku maa määramise ettepanek. Otsus koos lisadega lisatakse maa munitsipaalomandisse andmise toimikutesse ning see on aluseks katastriüksuste moodustamisel.

2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid.
2.5 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel.
3. Otsus

Määrata Narva linnas asuva Vee tee (ehitise kasutamise otstarve on tänav, kood 21120) teenindamiseks vajalik maa alljärgnevalt:

3.1 Vee tee L1 vastavalt maa piiride ettepanekule (lisa 1) ligikaudne pindala 4 100 m2;

3.2 Vee tee L2 vastavalt maa piiride ettepanekule (lisa 2) ligikaudne pindala 5 250 m2;
3.3 Vee tee L3 vastavalt maa piiride ettepanekule (lisa 3) ligikaudne pindala 3 900 m2.
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

